SK Úradný vestník Európskej únie C 142/44

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2005/C 142/07)

Číslo pomoci: XA 10/05

Členský štát: Holandsko

Región: Gelderland

Názov programu pomoci alebo názov spoločnosti prijímajúcej individuálnu pomoc: Gewestelijke Land- en Tuinbouw Organisatie (GLTO) [Regionálna poľnohospodárska a záhradnícka organizácia]/Vereniging „De Dageraad“ [Združenie chovateľov dobytka na produkciu mlieka]

Právny základ: Subsidieregeling Europese programma's Gelderland (SEpG) artikel 3.1.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: 100 000 EUR počas dvoch rokov

Maximálna intenzita pomoci: 50 % celkových oprávnených nákladov alebo 100 000 EUR (v súlade s článkom 13 ods. 5 nariadenia (ES) č. 1/2004)

Dátum implementácie:

Trvanie programu alebo individuálnej pomoci: do 31. augusta 2006

Účel pomoci: podporiť produkciu a uvádzanie na trh ekologického syra ako kvalitného poľnohospodárskeho výrobku (syr s vysokým obsahom CLA). Chovatelia dobytka na produkciu ekologického mlieka (15 chovatelia, ktorým boli udelelné osvedčenia EKO a DEMETER) zo združenia „De Dageraad“ budú pracovať spoločne s firmou na spracovanie mlieka Aurora BV a s vedeckým ústavom LBI, aby dodali konečnému syrového výrobku preukázateľnú zdraviu prospešnú hodnotu a to tak, že upravia množstvo krmiva, budú pestovať určité druhy porastov a uplatňovať maximálne využitie pastvy. Súvisiace činnosti zahrnuté v pomoci predstavujú: výskum v rámci možností trhu pre syr s preukázateľnou zdraviu prospešnou hodnotou. tvorba návrhu a dizajn tohto syra a príprava osvedčenia o špecifickej povahe výrobku. Základom je článok 13 nariadenia (ES) č. 1/2004.

Príslušný(-é) sektor(-y) hospodárstva: Pomoc sa uplatňuje na produkciu, spracovanie a uvádzanie na trh ekologického syra. Opatrenia pomoci zahŕňajú subsektor chovateľov dobytka na produkciu mlieka.

Názov a adresa orgánu poskytujúceho pomoc:

Provincie Gelderland EU Programmasecretariaat Postbus 9090 6800 GX Arnhem Tel: (+31) (0) 26 – 359 9716

Internetová stránka: http://gelderland.nl/EUP

Číslo pomoci: XA 18/05

Členský štát: Francúzsko

Názov programu pomoci alebo názov spoločnosti prijímajúcej individuálnu pomoc: Pomoc na platenie poistného a príspevkov, ktoré sa vzťahujú na poistné zmluvy, ktoré kryjú riziká spojené s niektorými poveternostnými udalosťami.

Právny základ: Article L 361.8 du livre III (nouveau) du code rural

Article L 122.7 du code des assurances

Décret no 2005-234 du 14 mars 2005 fixant pour 2005 les modalités d'application de l'article L 361-8 du livre III nouveau) du code rural en vue de favoriser le développement de l'assurance contre certains risques agricoles

Ročné výdavky plánované v rámci programu pomoci: 20 miliónov EUR v roku 2005, ktoré pochádzajú z národného záručného fondu pre poľnohospodárske katastrofy (Fonds national de garantie des calamités agricoles – FNGCA)

Maximálna intenzita pomoci: Štátna pomoc je určená na čiastočné krytie poistného alebo príspevkov očistených od daní, ktoré sa fakturujú poistníkovi a ktorých úroveň sa líši podľa zmlúv:

a) 7,5 % pri zmluvách, ktoré kryjú len úrody ovocia zo stromov a kríkov a poisťujú ich výlučne proti riziku krupobitia a pri zmluvách, ktoré kryjú len úrody listovej alebo plodovej zeleniny proti riziku krupobitia, pričom sa tieto krytia rozširujú na riziko vetra v súlade s článkom L 122-7 Poisťovacieho zákonníka (code des assurances),

b) 25 % pri zmluvách, ktoré kryjú len úrody ovocia zo stromov a kríkov súčasne proti riziku krupobitia a mrazu, pričom sa toto krytie rozširuje na riziko vetra v súlade s článkom 122.7 Poisťovacieho zákonníka (code des assurances),

c) 10 % pri zmluvách, ktoré kryjú len úrody hrozna súčasne proti riziku krupobitia a mrazu, pričom sa toto krytie rozširuje na riziko vetra v súlade s článkom 122.7 Poisťovacieho zákonníka (code des assurances),

d) 10 % pri zmluvách, ktoré kryjú len úrody jednoročných obilnín, olejnatých a proteínových plodín proti viacerým klimatickým rizikám, ktoré musia súčasne zahŕňať aspoň krupobitie, mraz, záplavu alebo nadmerné množstvo vody, pričom sa toto krytie rozširuje na riziko vetra v súlade s článkom 122.7 Poisťovacieho zákonníka (code des assurances),

e) 35 % poistného alebo príspevkov očistených od dane, fakturované poistníkovi, ktoré sa týkajú výšky zmluvného poistenia, na ktoré možno poskytnúť pomoc, a ktoré kryje jeden, dva alebo viacero druhov úrod proti viacerým poveternostným rizikám, ktoré musia súčasne zahŕňať aspoň sucho, krupobitie, mraz, záplavu alebo nadmerné množstvo vody, pričom sa toto krytie rozširuje na riziko vetra v súlade s článkom 122.7 Poisťovacieho zákonníka (code des assurances). Podmienkou oprávnenosti pomoci pri týchto zmluvách je, aby bol jeden druh úrody oprávnený na pomoc na celej ploche. Výška zmluvného poistenia, na ktoré možno poskytnúť pomoc, zodpovedá absolútnej spoluúčasti 20 % alebo 25 % podľa jednotlivých prípadov.

— 10 % pri zmluvách uvedených pod písm. a)

— 34 % pri zmluvách uvedených pod písm. b)

— 14 % pri zmluvách uvedených pod písm. c) a d)

— 40 % pri zmluvách uvedených pod písm. e)

Keď orgány územnej samosprávy dotujú uzatváranie týchto poistných zmlúv, celková suma pomoci vyplatenej štátom a orgánmi územnej samosprávy nemôže v žiadnom prípade presiahnuť 50 % poistného alebo príspevku očisteného od dane uhradenej poistníkom.

Dátum implementácie: 2005

Trvanie programu alebo individuálnej pomoci: 1 rok

Účel pomoci: Podporovať rozvoj poistenia proti niektorým poľnohospodárskym rizikám. Poistné a príspevky, ktoré sa uhrádzajú, sú uvedené v článku 11 nariadenia Komisie (ES) č. 1/2004 z 23. decembra 2003.

Príslušný(-é) hospodársky(-e) sektor(-y): Úrody ovocia zo stromov a kríkov, úrody listovej a plodovej zeleniny, úrody hrozna, úrody jednoročných obilnín, olejnatých a proteínových plodín.

Názov a adresa orgánu poskytujúceho pomoc: Ministère de l'agriculture, de l'alimentation, de la pêche et de la ruralité. Direction des affaires financières. Bureau du crédit et de l'assurance. 78 rue de Varenne. 75349 PARIS 07 SP.

Internetová stránka:: www.legifrance.gouv.fr

rubrika „droit français“, oddiel „les autres textes législatifs et réglementaires“

vyhľadať „JO no 64 du 17 mars 2005 page 4542 texte no 17 décret no 2005-234 du 14 mars 2005 fixant pour 2005 les modalités d'application de l'article L. 361-8 du livre II (nouveau) du code rural en vue de favoriser le développement de l'assurance contre certains risques agricoles“

Číslo pomoci: XA No 20/05

Členský štát: Taliansko

Provincia: Provincia Mantova

Názov programu pomoci: Podpora realizácie programov zameraných na úsporu energie v poľnohospodárstve

Právny základ:

— Delibera di Giunta Provinciale N. 68 del 11/03/2004: „Approvazione del progetto Fo.R.Agri (Fonti Rinnovabili in Agricoltura)“;

— Delibera di Giunta Provinciale N. 408 del 09/12/2004: „Accordo volontario territoriale per la promozione del solare termico;

— Delibera di Giunta Provinciale N. 409 del 09/12/2004:“ Approvazione dello schema di primo Accordo Quadro di Sviluppo Territoriale (AQST) tra Regione Lombardia e provincia di Mantova „Progetto Fo.R.Agri. Fonti Rinnovabili in Agricoltura in Provincia di Mantova“;

— Delibera di Giunta Regionale N. 19389 del 16/12/2004: „Legge Regionale 14 marzo 2003, n.2 .Approvazione dello schema di Accordo Quadro di Sviluppo Territoriale (AQST) Progetto Fo.R.Agri. Fonti Rinnovabili in Agricoltura in Provincia di Mantova“;

— Regolamento (CE) N. 1/2004 della Commissione del 23 dicembre 2003 relativo all'applicazione degli articoli 87 e 88 del trattato CE agli aiuti di Stato a favore delle piccole e medie imprese attive nel settore della produzione, trasformazione e commercializzazione dei prodotti agricoli.

— Deliberazione di Giunta Provinciale n. 87 del 31/03/2005:„Specifica dgp n. 408 del 09/12/2004 inerente l'attuazione dell'accordo volontario per la promozione del solare termico“.

Ročné výdavky plánované v rámci programu pomoci: Plánuje sa úvodná platba 100 000 EUR v roku 2005, ktorá sa môže opakovať v rokoch 2006 a 2007.

Maximálna intenzita pomoci: Maximálna výška pomoci pre jednotlivé subjekty je 5 000 EUR.

Dátum implementácie: Od roku 2005 a v každom prípade 10 pracovných dní po odoslaní tohto formulára podľa odseku 1 článku 19 nariadenia ES č. 1/2004.

Trvanie programu pomoci: Do 31. decembra 2007.

Účel pomoci: Táto iniciatíva predstavuje pomoc na investície do poľnohospodárskych firiem na výrobu produktov v súlade s ustanovením článku 4 nariadenia Komisie (ES) č. 1/2004 z 23. decembra 2003. Zameriava sa na podporu znižovania výrobných nákladov súvisiacich so spotrebou energie vo firmách, ako aj na propagáciu systémov, ktoré zabraňujú znečisťovaniu životného prostredia.

Oprávnené náklady kryté programom pomoci

Pomoc sa udeľuje na tieto typy opatrení:

Inštalácia solárnych vykurovacích panelov na zníženie spotreby energie

Na realizáciu tejto iniciatívy sú z rozpočtu provincie k 31. decembru 2005 k dispozícii tieto prostriedky:

kapitola 40588 – kapitálový príspevok 100 000 EUR

Prípadné investície pri započítaní priemerného príspevku 25 % by dosahovali výšku:

100 000 EUR/25 % = investície 400 000 EUR

Príslušný(-é) sektor(-y) hospodárstva: Túto pomoc môžu čerpať samostatné alebo združené poľnohospodárske podniky, platcovia DPH, ktoré sú zapísané v registri firiem Obchodnej komory – v osobitnej sekcii pre poľnohospodárske podniky alebo sekcii prvotných pestovateľov, a poľnohospodárske družstvá registrované v sekcii III registra prefektúry.

Názov a adresa orgánu poskytujúceho pomoc:

Provincia Mantova Area Sviluppo Socio Economico Settore Attività Produttive Servizio „Osservatorio Tematico sull'Innovazione e Sostenibilità in Agricoltura“ Via P. Amedeo, 30 I-46100 Mantova

Internetová lokalita: http://www.provincia.mantova.it/foragri/progetto.htm

Číslo pomoci: XA 24/05

Členský štát: Spolková republika Nemecko

Región: Slobodný štát Sasko

Názov programu pomoc: Doplnkové smernice k smerniciam Saského štátneho ministerstva hospodárstva a práce na podporu malých a stredných podnikov

v spojení so smernicami Saského štátneho ministerstva hospodárstva a práce na podporu malých a stredných podnikov – zlepšenie podnikateľskej výkonnosti od 14. marca 2001 (SächsABl. s. 464, zmenené a doplnené administratívnym predpisom z 10. decembra 2002 (SächsABl. 2003, s. 74).

Právny základ: §§ 23 und 44 der Haushaltsordnung des Freistaates Sachsen (Sächsische Haushaltsordnung – SäHO) in der Fassung der Bekanntmachung vom10. April 2001 (SächsGVBl. 01/5, S. 153)

Ročné výdavky plánované v rámci programu: 300 tis. EUR

Maximálna intenzita pomoci: 50 %

Dátum implementácie:

Trvanie programu: do 31. decembra 2006

Účel pomoci: Podpora malým a stredným podnikov pri zlepšovaní ich výkonnosti, uľahčenie využívania externých služieb

Príslušný(-é) sektor(-y) hospodárstva: Spracovanie a odbyt poľnohospodárskych výrobkov, okrem výrobkov rybolovu a akvakultúry

Názov a adresa orgánu poskytujúceho pomoc:

Sächsische Aufbaubank – Förderbank – Pirnaische Straße 9 D-01069 Dresden

Internetová stránka: http://www.sachsen.de/de/wu/smwa/wirtschaft/mitthand/mittelstand/foerderung/

Číslo pomoci: XS 25/05

Členský štát: Česká republika

Názov programu pomoci alebo názov spoločnosti prijímajúcej individuálnu pomoc: Podpora poradenstva v poľnohospodárstve – regionálny prenos informácií o realizácii spoločnej poľnohospodárskej politiky, najmä požiadaviek na dodržiavanie cross compliance, zabezpečované prostredníctvom Krajských informačných stredísk na rozvoj poľnohospodárstva a vidieka (KIS)

Právny základ: Zákon č. 252/1997 Sb., o zemědělství

Ročné výdavky plánované v rámci programu alebo celková výška individuálnej pomoci poskytnutej spoločnosti: Na rok 2005 sa stanovuje celková ročná čiastka do výšky 6,5 milióna Kč.

Na rok 2006 sa stanovuje celková ročná čiastka do výšky 8,0 milióna Kč.

Maximálna intenzita pomoci: do 600 000 Kč ročne na jedno Krajské informačné stredisko pre rozvoj poľnohospodárstva a vidieka, ktoré bude naďalej poskytovať svoje služby konečnému príjemcovi, t. j. osobe prijímajúcej technickú pomoc

Dátum implementácie: od 1. mája 2005

Trvanie programu alebo individuálnej pomoci: do 31. decembra 2006

Účel pomoci: Informačná podpora poradenských aktivít, ktoré vykonávajú akreditovaní poradcovia pre poľnohospodárske subjekty, regionálny prenos informácii o Spoločnej poľnohospodárskej politike, požiadavkách správnej poľnohospodárskej praxe, informácie o programoch rozvoja vidieka, ochrane spotrebiteľov (potravinovej bezpečnosti).

Tato podpora je v súlade s nariadením Rady (ES) č. 1782/2003, ktorým sa stanovujú spoločné pravidlá pre programy priamych pomocí v rámci Spoločnej poľnohospodárskej politiky, hlava II, kapitola 3, článok 13 a ďalšie.

V rámci nariadenia Komisie (ES) č. 1./2004 z 23.12. 2003 sa použije článok 14 „Udelenie technickej pomoci v poľnohospodárskom sektore“.

Informácie sa budú poskytovať bezplatne, rôznymi spôsobmi, najmä elektronickými formami komunikácie (internet, e-mail, SMS), ale aj písomne (list, informačné letáky a pod.) ako aj osobným kontaktom (v priebehu seminárov a konzultácií), nediskriminačne, všetkým cieľovým skupinám v kraji so zameraním na problematiku poľnohospodárstva a rozvoja vidieka.

Oprávnené náklady sú náklady na:

skutočné náklady na organizáciu informačných služieb;

cestovné náklady;

honoráre za služby, ktoré nepredstavujú trvalú nebo pravidelnú činnosť a nesúvisia s bežnými prevádzkovými výdavkami podniku.

Príslušné sektory: Výroba, spracovanie a odbyt poľnohospodárskych výrobkov

Názov a adresa orgánu poskytujúceho pomoc:

Ministerstvo zemědělství ČR Těšnov 17 117 05 Praha 1 Česká republika

Internetová stránka: www.mze.cz/Dotace a programy/Národní podpory/Zásady poskytování dotací pro rok 2005 – Národní podpory

Iné informácie: Ministerstvo poľnohospodárstva ČR vyhlasuje, že sa budú dodržiavať podmienky podľa nariadenia Komisie (ES) č. 1/2004, t. j. pomoc bude smerovať k malým a stredným podnikom pri dodržaní limitu 100 tis. EUR na príjemcu za 3 roky.

Krajské informačné strediská pre rozvoj poľnohospodárstva a vidieka sa vyberajú v súlade s platnou legislatívou, nediskriminačným spôsobom a sú odmeňované v súlade s trhovými zásadami. Údaje o začatí výberového konania, kritériá výberu a osnova projektu boli zverejnené na webovej stránke Ministerstva poľnohospodárstva ČR.